Värske Rõhk

Värske Rõhk on kirjandusajakiri, mis keskendub noorte autorite loomingu avaldamisele. 

Ajakiri ilmub kuus korda aastas. Värskes Rõhus ilmuvad noorema põlvkonna autorite luuletused, proosatekstid, ja arvustused uuema kirjanduse kohta, lisaks noorte välisautorite kirjandusloomingu tõlked, päevikud ning esseed.

Ajakirja esimene number ilmus septembris 2005. Esimene peatoimetaja oli Priit Kruus, 2007–2013 juhtis toimetuse tööd Lauri Eesmaa, alates augustist 2013 kuni novembrini 2020 oli ajakirja peatoimetaja Carolina Pihelgas.Raul Sulbi, "Värske Rõhu uueks peatoimetajaks saab Carolina Pihelgas". Postimees, 21. august 2013. 1. novembrist 2020 asus Värsket Rõhku juhtima senine kriitikatoimetaja Hanna Linda Korp. 1. novembrist 2025 sai peatoimetajaks ajakirja senine tegevtoimetaja Saara Liis Jõerand.

Värske Rõhu tuntumad autorid on Diana Leesalu, Paavo Piik, Eda Ahi, Eia Uus, Maarja Pärtna, Andra Teede, Sveta Grigorjeva. Oma debüütraamatu on ajakirja raamatusarjas "Värske Raamat" avaldanud Eliina Korts, Martin Vabat, Jim Ashilevi, Triin Tasuja, Tuuli Taul, Maarja Pärtna, Barthol Lo Mejor, Linda-Mari Väli, Eda Ahi, Lauri Teder, Tõnis Vilu ja Indrek Lõbus jpt. 

Ajakirja andis esmalt välja Eesti Kirjanduse Selts (2005–2006), seejärel MTÜ Värske Rõhk (2007–2014). Aastast 2015 annab Värsket Rõhku välja Sihtasutus Kultuurileht.Alvar Loog, "Värske kõrgrõhkkond eesti kirjanduses". Postimees, 9. oktoober 2017.

Ajakirjal Värske Rõhk on oma raamatusari "Värske raamat". 

 Aastaauhinna laureaadid 
Alates 2015. aastast annab Värske Rõhk igal aastal aastaauhindu. Aastaauhinnad antakse välja neljas kategoorias: luule, proosa, kriitika ja vabaauhind. Nii nominendid kui ka laureaadid valib Värske Rõhu kolleegium.

 2015 
 Kristel Algvere, luule (nr 37 ja 38)
 Linda-Mari Väli, novell “Vanaema tuba” (nr 39)
 Indrek Ojam, arvustus “Kirjutamine kohtub olematusega” (nr 38)
 Joosep Susi, essee “Kuidas kirjutada head aega?” (nr 40)

 2016 

 Hanneleele Kaldmaa, luule (nr 41 ja 44)
 Mirt Vissak, novell “Ülestõusmisjõud” (nr 41)
 Brita Melts, arvustus “Kaootilise inimhinge tundeliiane arheoloogia” (nr 43)
 Kristjan Haljak, luule (nr 42) ja tõlge prantsuse keelest, Bernard Quiriny “Igavesti vintis” (nr 41)

 2017 

 Helena Läks, luule (nr 47)
 Marianne Lind, novell “Nihe” (nr 47)
 Maarja Helena Meriste, arvustus “Tingimustega inimeseksolemine” (nr 48)
 Agne Pilvisto, essee “Üht tarkust ma nägin päikese all” (nr 48)

 2018 

 Triin Paja, luule (nr 52)
 Siim Tõniste, lühijutt “Lindikava” (nr 51)
 Mirjam Parve ja Merle Purre, arvustus “Kingitud ausus” (nr 51)
 Mirjam Parve tõlge inglise keelest, Lesley Nneka Arimeh “Mida tähendab taevast kukkunud mees” (nr 52)

 2019 

 Joosep Vesselov, luule (nr 55)
 Margit Lõhmus, novell “Ma tulen üheöösuhtest (nr 54)
 Joonas Ojap, arvustus “Asjade hetkeseisust” (nr 53)
 Eva Mustonen, päevik (nr 56)

 2020 

 Liisa Mudist, luule (nr 61)
 Peedu Saar, romaanikatkend “Mailastest” (nr 58)
 Hele-Mai Viiksaar, arvustus “Piim ja importmesi” (nr 58)
Mikk Grins, luuletõlked läti keelest (nr 59)

 2021 
 Maryliis Teinfeldt, luule (nr 64 ja 68)
 Ave Taavet, novell "Täispilet" (nr 67)
 Agne Pilvisto, arvustus “Saatana sada palet” (nr 64)
Rauno Alliksaar, Jasmin B. Frelihi tõlge (nr 65)

 2022 

 Sanna Kartau, luule (nr 73)
 Marta Talvet, lühijutud “Kolm unenägu” (nr 72)
 Johan Haldna, arvustus “Haiguslugu kui kirjanduslik ravipraktika” (nr 72)
 Gregor Kulla, päevik (nr 71)

 2023 

 Susanna Mett, luule (nr 75)
 Heneliis Notton, lühijutt “trofee.ee” (nr 79)
 Johanna Rannik, arvustused “Pilget ja valu, mõrkjasmagusalt ja muigvelsui” (nr 75) ja “Kehad ja korteripeod” (nr 78)
 Kaarel Viljaste, päevik (nr 80)

 2024 

 Janika Läänemets, luule (nr 82, 86)
 Andreas Kübar, lühijutud “Paljad inimesed” ja “Imre pann” (nr 82)
 Teele Pärn, arvustus “Kohavaimust vaevatu rääkis ja kergitas hinge” (nr 86)
 Ove Averini ja Henri Otsingu päevik (nr 86)

 2025 

 e. g. s., luule (nr 92)
 Helena Aadli, miniatuurid (nr 87) ja lühijutt “appi, kuhu sa kadusid?” (nr 89)
 Gregor Mändma, arvustus “Guattari ökosoofia ehk Lõpp Prantsuse aedadele” (nr 92)
 Katarina Budrik, välgatus “Palvetades Sapiensi kabelis” (nr 92)

 Tunnustus 

 2005 Tartu Kultuurikandja auhind (harrastuslik kooslus)

Viited

Välislingid
 Värske Rõhk
 Jürgen Rooste, "Kas Värske Rõhu põlvkond on olemas?". Sirp, 18. september 2015.
 "Hanna Linda Korp: noored püüavad kõiki mõista, ka konservatiive" ERR kultuur, 30. aprill 2023.

Kategooria:Eesti kultuuriajakirjad
Kategooria:Kirjandusajakirjad